078 194 0220
Gemeentebrief: 31 Julie 2020
DIT IS NOU DIE 126 STE DAG VAN INPERKING. DIE VIRUS VERSPREI NOU IN ONS PROVINSIE VINNIG EN LONGINFEKSIES VOLG. WEES ASSEBLIEF BUITENGEWOON VERSIGTIG, VERMY OM UIT TE GAAN EN VERMINDER JOU KONTAK MET ANDER OPTIMAAL…
Bel leraars vir gesels of hulp met aankope, huisarts toe gaan, ens.
BOODSKAPPE SONDAG 2 AUGUSTUS 2020
Sondag 2 Augustus 2020 se boodskap onder leiding van ds. Bernice is op Youtube beskikbaar. Klik hier https://youtu.be/Vac1YTb1J-s vir Youtube of besoek ons webblad www.waterkloofkerk.co.za. en kyk onder liturgie. Ons stuur ook 'n SMS met die skakel aan op Sondagoggend. Baie dankie aan Johan, Estelle, Betsie, Lize, Landi en Cora-Mari vir die musiek, saamstel en uitstuur van die boodskap.
"Tot ons weer kan dans." Skriflesing: Jeremia 33:10-11.
André is met verlof vanaf 18 Julie tot en met 3 Augustus 2020. Skakel vir ds. Bernice indien u 'n leraar in hierdie tyd benodig.
Bernice is met verlof vanaf 3 Augustus tot 10 Augustus 2020. Skakel vir ds. André indien u 'n leraar in hierdie tyd benodig.
GESPREKKE MET ONS JONGMENSE
Volg die skakel na die geanimeerde kortfilm getiteld – La Luna. Klik hier vir die skakel https://www.youtube.com/watch?v=vbuq7w3ZDUQ
'n Inspirerende kortverhaal van 'n jong seun wat sy unieke menswees ontdek terwyl sy nuuskierigheid en sin vir verwondering hom lei om vreugde in die klein dingetjies te vind.
Kyk dit gerus saam met jou tiener en gesels saam. Bernice stuur Sondag 'n kort boodskap (saam met die video) oor die onderskeie Watsappgroepe aan ons jongmense. Kontak asb. vir Bernice Indien u tiener nie op die Watsapp-jaargroep is nie.
Baie dankie vir die bydraes wat u sover gemaak het. Dit maak 'n reuse verskil in baie se lewens! Betalings is reeds aan toepaslike projekte, instansies of individue betaal om onmiddellike nood te verlig.
Dagbestuur het goedgekeur dat ons ook fondse beskikbaar stel waar gemeentelede a.g.v. die gevolge van die Covid-pandemie nie in staat is om voedsel aan te skaf nie. Ons wil u graag uitnooi om die kerkkantoor of enige van die leraars te kontak as u persoonlik of weet van gemeentelede wat in so 'n situasie verkeer. Ons sal dan aan u 'n koepon beskikbaar stel by een van die supermarkte om die nodige voorrade aan te skaf.
Hoe kan u bydra:
Deur 'n inbetaling in die Gemeente se bankrekening te maak d.m.v. 'n elektroniese oorbetaling (EFT). Merk u betaling Covid-19 Hulpfonds.
U kan ook van SnapScan gebruik maak (met laasgenoemde moet u asb. 'n e-pos of 'n sms of 'n stemboodskap aan die Kerkkantoor stuur met die detail sodat ons dit in die Covid-19 Hulpfonds kan toewys).
Hoeveel kan u bydra:
U kan enige bedrag bydra. Elke bietjie help.
Ons stuur Maandagmiddag die week se dagstukkie vir almal op ons lys. Indien jy dit nie gebruik nie laat weet asb. vir Estelle. Gee asb. terugvoer hoe u dit ervaar. Dit sal die skrywer kan help.
Verjaarsdae Sondag 2 Augustus: Mila Coetzee (Victoriast); Helé Groenewald (Albertst); Ané Raats (Wynandskraalst); Carina Steenekamp (Plainst).
Ongesteld: Mietze Dill (tuis); Helen Olckers (Lucky Bean Crescent); Johan en Ina Nell (Argo Place); Blackie Swart (Oostvallei); Ida Janse van Vuuren (beter na beroerte in Brooklyn Care, Charles Bramleystraat); André van Niekerk se ma van De Meerpaal in Equestria en positief getoets vir Covid-19; Koos en Retha du Toit se dogter Charlene, wat 'n verpleegkundige is, het positief getoets. Ons dink aan hulle; Ditha Nel se kinders en kleinkinders wat wat grens aan haar in hulle familiehuis bly, is in selfkwarantyn na kontak met 'n positiewe familielied.
Meegevoel aan Wilhelm Jordaan en familie met die afsterwe van Jackie wat van 1963 tot nou lid van die gemeente was, is verlede week oorlede na 'n kort siekbed. Sy was getroud met Wilhelm Jordaan wat sedert 1970 lid van die gemeente is. Ons dink aan die gesin: Wilhelm, hul vier kinders en agt kleinkinders. 'n Dankdiens vir haar lewe is op Vrydag 24 Julie in ons erediensruimte gehou.
Ons dink aan lidmate en hulle families/ naastes wat positief getoets is vir Covid-19. Ons het tans meer lidmate wat Covid-19 positief is en ook 'n paar wat in kwarantyn is en wag vir uitslae. Laat weet ons asseblief hoe dit gaan. Indien u die uitslag heimlik wil hou, is dit reg by ons en sal ons dit respekteer. Indien ons dit kan vermeld bv in hierdie weeklikse nuusbrief, sal dit help om die onnodige stigma van die infeksie af te breek.
Skenkings van wildsvleis kan nou reeds gedoen word. Enige ongebruikte wildsvleis en bene kan ook geskenk word.
MET DIE AANBREEK VAN FASE 3 IS DAAR 'N NUWE VLAAG VAN MISDAAD. DALK WORD DIT IN ONS BUURT VOORAFGEGAAN DEUR TWEE MANS WAT FOTO'S/ VIDEO'S VAN HUISE NEEM. HOU DEURE GESLUIT EN INDIEN JY 'N BEHEERKNOPPIE HET, BY JOU. MOET ASSEBLIEF NIE DAPPER WEES EN JOU VERSET NIE. MOENIE NA HULLE KYK NIE.
BEHOEFTIGE KINDERS EN GESINNE
KERKRAADS- EN DAGBESTUUR SE BEROEP:
Persone ouer as 60 jaar en alle persone met een of ander liggaamlike swakheid word deur medici en ander viruskenners gewaarsku om hulleself so veel as moontlik eenkant te hou.
Ons is egter almal sosiale wesens en kan nouliks onbepaald geïsoleerd van mekaar lewe sonder om angs en ander soort kwale op te doen. Vir die volgende weke moet ons egter probeer tuisbly. Bel asseblief gereeld mense – ook die dominees as jy wil. Indien jy ander mense wel moes sien: onthou om jou hande te was en nie aan jou gesig of aan oppervlaktes soos toonbanke te vat nie!
Versorg jouself /julleself fisies goed:
- voedingsryke kos wat jy stadig en bewustelik eet;
- genoeg vloeistof veral water;
- genoeg Vitamiene C en D asook genoeg zinkaanvulling;
- versigtig vir te veel alkohol (aan die hande en in die kele!) en pille;
- haal gereeld diep en stadig asem, nog beter: blaas 'n ballon stadig halfpad op
- spoel jou neus met 'n ligte soutoplossing in warm water en gorrel ook jou keel daarmee;
- sit daagliks indien die weer dit toelaat met oop arms en bene 'n uur of twee in die son;
- doen ligte strekoefeninge;
- laat jou kos aflewer (sien hieronder).
Wees ook psigies waaksamer as voorheen deur bv.:
- by 'n dagritme te hou;
- elke dag 'n lysie van dit waaroor jy bly is, te maak;
- na goeie musiek te luister;
- geselsprogramme van bv. RSG in die agtergrond te hê;
- iets soos 'n potplant te versorg of om water vir tuinvoëls te gee;
- ander mense gereeld te bel;
- nie die aandnuus te luister nie;
- gereeld briewe/e-posse of dagboek te skrywe.
Beide dié fisiese- én psigiese versorging maak ons immuunstelsel sterker.
Moet asseblief nie huiwer om ons leraars te bel en oor enigiets met hulle te gesels of selfs 'n afspraak te maak nie. Ons lewe immers in buitengewone tye en ons lewens is drasties ontwrig. Ons hoef nie 'n masker van dapperheid of "Ek is reg" as mens nie is nie op te sit nie!
Ons nooi almal om waar hulle is elke dag om 12:00 – wanneer ons kerkklokke lui – 'n paar oomblikke voor die Here stil te word en vir wysheid, moed en die leiers van die regering, maatskappye, onderwys, mediese personeel en hulporganisasies te bid.
Spesiale geleenthede, soos begrafnisse sal steeds in oorleg met die Leraars en Dagbestuur bespreek kan word.
Die kerkkantoor en ander fasiliteite bly ongelukkig gesluit. Estelle en Hannatjie is egter beskikbaar soos volg:
Die leraars is beskikbaar soos volg:
Die leraars kan lidmate met enige sake en mits alle veiligheidmaatreëls getrou nagekom word, per afspraak by die kerkkantoor ontvang. Indien u angs ervaar, neerslagtig raak of nie kan slaap nie kontak asseblief 'n sielkundige of maak dadelik 'n afspraak om met een van ons te gesels.
Ons kan ook steeds reël dat u die gemeentetuin en in besonder die herinneringsmuur in veiligheid kan besoek.
Kontaknommers vir Kerkraad verteenwoordigers
- Stephan Barac (Voorsitter Kerkraad) 082 554 8941
- Maarten van Hoven (Ondervoorsitter Kerkraad) 083 412 7885.
Vir diegene wat verkies om koswinkels in hierdie tye te vermy en eerder aflewerings tuis te kry, kontak gerus Fresh Start Produce.
Hulle lewer suiwelprodukte, brood, vrugte, groente en ander noodsaaklikhede op bestelling af. Ons area se afleweringsdag is op 'n Donderdag. Bestellings moet teen omtrent Dinsdag geplaas word daarvoor. Gratis aflewering vir bestellings oor R250, andersins R70 afleweringsfooi.
Besoek gerus hulle webtuiste vir meer inligting. Klik hier vir die webtuiste of kontak hulle by selfoonnommer 082 215 7267 vir 'n bestelling.
Alhoewel ons tog sekere besparings kan bewerkstellig gaan die meeste van die gemeente se normale maandelikse uitgawes steeds voort.
Die werklikheid is egter dat ons reeds sedert einde Maart die erediens dankoffers verbeur het. Ons jaarlikse wynveiling wat beplan was vir 5 Junie is ook gekanselleer (of hopelik net uitgestel) wat tot gevolg het dat ons 'n begrote R140 000 inkomste in Junie ook verbeur het. Dit beteken dat ons binnekort finansiële tekorte kan begin ervaar.
Dagbestuur wil dus 'n beroep doen dat u asseblief, sover dit moontlik is, moet voortgaan om maandelikse bydraes en erediens offergawes per EFT, Snapscan of debietorders te maak en om te oorweeg om u bydraes te verhoog waar moontlik. Dankie vir u voortgesette bydraes enbaie dankie ook vir diegene wat hulle bydraes verhoog het. Ons waardeer dit baie!
Kyk asseblief gereeld na jou foon (SMS`e), jou epos en ook die webblad (http://www.waterkloofkerk.co.za/)
Alle nuus, opdaterings en reëlings sal op hierdie platforms gedeel word.
Ons beskik oor SnapScan. U kan die toepassing op u selfoon aflaai en dan u offergawes of maandelikse bydraes met SnapScan aan die gemeente oordra. U kan ook allerlei ander betalings (bv. winkels en markte) so kontantloos en veiliger doen.
Indien u graag u dankoffer per debietorder aan die kerk wil gee of wil verhoog, klik hier vir ''n debietordervorm.
Besoek gerus hulle webtuiste vir meer inligting – https://freshstarthome.co.za/home/
Of kontak hulle by selfoonnommer 082 215 7267 vir ''n bestelling.
SPESIALE UITGAWE: E-KOERANT (KERKBODE)
Die webskakel hieronder neem jou na die "e-koerant". Dit wil sê die digitale weergawe van die gedrukte koerant. Klik hier en lees: https://kerkbode.christians.co.za/e-koerant/
A.g.v. die inperking kan die LiG tydskrif nie gedruk en afgelewer word nie. Indien u belangstel om die LiG tydskrif te lees kan u hier klik www.lig.co.za om die LiG te lees.
IETS VIR DIE NATUURLIEFHEBBERS
Gedurende die afsonderingtydperk bied die Kruger Nasionale Park twee wildritte om 05:00 - 08:30 en 15:30 - 18:30 op YouTube aan. Kliek hier https://www.youtube.com/channel/UCV6HJBZD_hZcIX9JVJ3dCXQ/videos?app=desktop om saam op die wildritte te gaan.
HELP ONS OM AL ONS MENSE TE BEREIK
Stuur asseblief (a) name van lidmate wat ongesteld is OF HULP VAN ENIGE AARD BENODIG; (b) kommentaar oor hierdie brief en (c) e-posadresse (bv. u man/ vrou/kind/lidmaat oorsee) waarheen ons die brief kan stuur. U kan hierop net "reply".
Bel asb. enigiemand wat alleen is in hierdie tyd.
Leef veilig en gelukkig. Ons wen die angs en vrees deur moed en daad – Estelle van der Vyver
COVID-19 HULPFONDS Baie dankie vir die bydraes wat u sover gemaak het. Ons het al R80 000, 00+ ontvang. Dit maak 'n...
Gemeentebrief: 31 Julie 2020 Liewe Lidmaat GEDAGTE VIR DIE WEEK When This is Over When this is over, may we never again take for...